31987D0424
L 228/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 юли 1987 година
относно списъка с предприятия в Съединените мексикански щати, които са одобрени за целите на вноса на прясно месо в Общността
(87/424/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарномедицинските проблеми при внос на животни от едрия рогат добитък и свине, и на прясно месо от трети страни (1), последно изменена с Директива 87/64/ЕИО (2), и по-специално член 4, параграф 1 и член 18, параграф 1 от нея,
като има предвид, че на предприятията в трети страни не може да бъде разрешаван износ на прясно месо към Общността, освен ако същите не отговарят на общите и специални условия, предвидени в Директива 72/462/ЕИО;
като има предвид, че въз основа на две проверки през 1983 г. и през 1984 г., нито едно предприятие не отговаряше по задоволителен начин на изискванията и Решение 83/470/ЕИО на Комисията (3) забрани на държавите-членки на общностно равнище да внасят прясно месо от предприятия в Мексико, като все пак позволи на държавите-членки, чиито национални законодателства разрешаваха това, да не нарушават съществуващите търговски потоци с предприятията, предложени от властите в Мексико, за период от седем месеца;
като има предвид, че последващите проверки, извършени съгласно член 5 от Директива 72/462/ЕИО и член 2, параграф 1 от Решение 86/474/ЕИО на Комисията от 11 септември 1986 г. относно проверките на място, извършвани в рамките на вноса на животни от едрия рогат добитък и свине, и на прясно месо от трети страни (4), показа, че нивото на хигиената в едно предприятие е било повишено и следователно може да се счита за задоволително;
като има предвид, че при тези обстоятелства това предприятие може да бъде включено в списък с предприятия, на които е разрешено да изнасят за Общността и като има предвид, че вследствие на това Решение 83/470/ЕИО следва да бъде отменено;
като има предвид, че условията за внос на прясно месо от предприятия, които попадат в списъка, приложен към настоящото решение, продължават да са предмет на разпоредби, които са установени другаде, както и на общите разпоредби на Договора; като има предвид, че по-специално вносът от трети страни и изпращането към други държави-членки на определени категории месо като например месо, което съдържа остатъци от определени вещества, са обхванати от хармонизирани правила на Общността, които все още не се прилагат в своята цялост;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. С настоящото предприятието в Мексико, което е посочено в приложението, се одобрява за целите на вноса в Общността на прясно месо в съответствие с горепосоченото приложение.
2. Вносът от предприятията, посочени в приложението, остава предмет на ветеринарните разпоредби на Общността, които са установени другаде.
Член 2
Държавите-членки забраняват вноса на прясно месо от предприятие, различно от посочените в приложението.
Член 3
Решение 83/470/ЕИО се отменя.
Член 4
Настоящото решение се прилага от 1 август 1987 г.
Член 5
Адресати на настоящото решение са държавите-членки.
Съставено в Брюксел на 14 юли 1987 година.